கேள்வி: மெட்டா சைலீன் - தயாரிப்பு என்பது என்ன?
பதில்: பெட்ரோலியம் மற்றும் நிலக்கரி தார் ஆகியவற்றில் இயற்கையாகவே சைலீன்கள் உள்ளன. பெட்ரோலியப் பொருட்களில் பொதுவாக சைலீன்கள் எடையளவில் ஒரு விழுக்காடு (1%) உள்ளன.EPA-454/R-93-048 [https://www3.epa.gov/ttnchie1/le/xylene.pdf Locating and estimating air emissions from sources of xylene] Emission Inventory Branch Technical Support Division Office of Air Quality Planning and Standards U.S. Environmental Protection Agency March 1994 சைலீன்களின் கலவையை பகுதியாக சல்போனேற்றம் செய்து பின்னர் சல்போனேற்றம் அடையாத எண்ணெய்களை நீக்கிவிட்டு தொடர்ந்து சல்போனேற்றம் அடைந்த விளைபொருளை கொதிநீராவிமுறைக் காய்ச்சி வடிப்பு மூலம் மெட்டா சைலீனாக பிரித்தெடுக்கலாம்.
கேள்வி: மெட்டா சைலீன் - பயன்பாடு பற்றி விளக்கவும்.
பதில்: மெட்டா சைலீனின் முதன்மையான வேதியியல் பயன்பாடு ஐசோப்தாலிக் காடி உற்பத்தியாகும். குளிர்பானம் புட்டிகள் தயாரிக்கப் பயன்படும் பாலியெத்திலின் டெரிப்தாலேட்டின் பண்புகளை மாற்றியமைக்க இணைபலபடியாக்கல் ஒருமமாக மெட்டா சைலீன் பயன்படுத்தப்படுகிறது. m-சைலீனில் உள்ள இரண்டு மெத்தில் தொகுதிகளும் ஆக்சிசனேற்றம் அடைந்து கார்பாக்சில் தொகுதியாக மாற்றப்படும் செயல்முறை ஐசோப்தாலிக் காடி தயாரித்தலில் இடம்பெறுகிறது. 2,4- மற்றும் 2,6-சைலிடின் தயாரிப்பிலும், சிறிய அளவிலான வேதிப்பொருள் தயாரிப்பதிலும் ஒரு மூலப்பொருளாகவும் மெட்டா சைலீனின் பயன்படுத்தப்படுகிறது.Ashford's Dictionary of Industrial Chemicals, third edition, page 9692.
கேள்வி: மெட்டா சைலீன் - நச்சுத்தன்மை பற்றி விளக்கவும்.
பதில்: இவ்வகை சைலீன்கள் கடுமையான நச்சுத்தன்மை கொண்டவை இல்லை. எலிகளுக்கு வாய்வழியாகக் கொடுக்கப்படும் போது இதன் உயிர்கொல்லும் அளவு 4300 மி.கி/ கி.கி ஆகும். நச்சுத்தன்மையை விட இவற்றின் உணர்திறன் விளைவுகளே ஓர்மையுடன் கருதப்படுகின்றன.